Red Bull Powertrains

**Red Bull Powertrains** é unha empresa de fabricación de unidades de potencia da Fórmula Un propiedade da compañía austríaca Red Bull GmbH. A compañía formouse en  para facerse cargo da construción das unidades de potencia de Fórmula Un desenvolvidas por Honda a partir de , tras a retirada do fabricante xaponés do deporte despois de 2021.

En 2022 Honda ensamblará as unidades de potencia e proporcionará soporte para as operacións en pista e carreiras, antes de que Red Bull Powertrains asuma a total responsabilidade do seu funcionamento a partir de 2023. As unidades de potencia seguen sendo propiedade intelectual de Honda e, debido a unha conxelación do desenvolvemento, Red Bull Powertrains non os desenvolverá. 

## Historia 
En febreiro de 2021, Red Bull Advanced Technologies asinou un acordo de distribución exclusiva de motores de Fórmula Un con Honda para comezar na tempada  despois de que o fabricante de automóbiles xaponés abandonase a Fórmula Un ao final da tempada . Os motores serán adquiridos e renomeados por Red Bull, e subministrados aos seus dous equipos que compiten actualmente na Fórmula Un, Red Bull Racing e Scuderia AlphaTauri, a partir de 2022.
 
O 23 de abril de 2021, anunciouse a contratación de Ben Hodgkinson como director técnico de Red Bull Powertrains Hodgkinson foi o xefe de enxeñería mecánica de Mercedes AMG High Performance Powertrains desde 2017, e traballou na fábrica de Brixworth durante 20 anos. O 6 de maio, Red Bull anunciou a contratación de cinco importantes empregados de Mercedes: Steve Blewett (que será o director de produción da unidade de potencia Red Bull), Omid Mostaghimi (xefe de motor, electrónica e recuperación de enerxía), Pip Clode (xefe de deseño mecánico para a recuperación de enerxía), Anton Mayo (xefe de deseño de unidades de potencia de combustión) e Steve Brodie (líder de operacións de motores de combustión).

O 2 de outubro de 2022, Honda anunciou un acordo para o "refortalecemento" da súa colaboración con Red Bull Racing e mantivo a supervisión total dos motores ata 2025. O logotipo de Honda tamén reapareceu nos coches de Red Bull Racing e AlphaTauri a partir do Gran Premio do Xapón de 2022.

En O 4 de febreiro de 2023, Red Bull Racing e Ford Motor Company anunciaron unha alianza estratéxica que permitirá a Ford volver á Fórmula Un en  tras as novas regulacións dos motores. Ford proporcionará "experiencia en áreas como a tecnoloxía de celas de baterías e motores eléctricos, así como software e análise de control de unidades de potencia" e "desenvolvemento de motores de combustión", e a empresa pasará a chamarse "Red Bull Ford Powertrains".

### Unidades de potencia Honda renomeadas (2022–2025) 
#### RBPTH001 
O RBPTH001 foi, a pesar do seu nome, desenvolvido, producido e mantido por Honda. Era un derivado do Honda RA621H, con diferentes tempos de ignición, presión do cilindro e MGU-H para ter en conta os novos combustibles E10. A xeometría da cambota e do bloque de cilindros tamén se modificou para garantir a fiabilidade ao funcionar con combustibles E10, e aplicouse un revestimento especializado desenvolvido pola división de motocicletas de Honda ás paredes dos cilindros. O sistema de inxección, o escape e o compresor e a turbina do turbocompresor optimizáronse para o combustible E10. Os cambios fixeron que o RBPTH001 pesase máis que o RA621H, pero as dimensións dos motores son practicamente idénticas, agás pola disposición do escape e a admisión e os compoñentes eléctricos. O novo motor tamén podía funcionar a temperaturas notablemente máis altas en comparación co RA621H. Malia a reducida densidade enerxética dos combustibles de 2022, o RBPTH001 tiña unha maior eficiencia térmica que o seu predecesor.

#### RBPTH002
### Unidades de potencia Red Bull Powertrains a escala real (a partir de 2026)
O 19 de decembro de 2025 anunciouse que o nome de Red Bull Powertrains Ford simplificaríase a **Red Bull Ford**.

## Resultados do motor de Fórmula Un 
## Notas
## Véxase tamén
### Outros artigos
* Red Bull Racing
### Ligazóns externas
* Páxina Web oficial de Red Bull Racing
* Red Bull Racing official Picture website